OpenLLM-France/wikimedia huggingface dataset:
# Eskubaloi Kluben Munduko Txapelketa

Eskubaloi Kluben Munduko Txapelketa (ingelesez IHF Super Globe) Eskubaloi Federazio guztietako taldeek parte hartzen duten txapelketa da.

## Historia

Lehenengo ekitaldia 1997an izan bazuen ere, 2011koa bosgarren aldia baino ez da izan.
Vienan izan zuen estreinaldia eta zortzi klubek hartu zuten parte. Hurrengo bi ekitaldiak Asian (Qatarren) eta Afrikan (Egipton) izan ziren, lau kontinentetako talde banak eta etxeko taldeak jokatu zituelarik. Ligaxka formatuan jokatu zen txapelketa.

## Podiuma

* FC Barcelona 5 Kopa ||
* Ciudad Real 2 Kopa ||
* Füchse Berlin 2 Kopa ||

## Palmaresa

| Urtea | Egoitza | Irabazlea | Emaitza | Bigarrena | Hirugarrena | Emaitza | Laugarrena |
| 1997 | Viena | Balonmano Cantabria | 30-29 | Drammen HK | Doosan KyungWol | 33-27 | HC Stadtwerke Bruck |
| 2002 | Doha | Al-Sadd | ligaxka | SC Magdeburg | Metodista SBC | ligaxka | Al-Salmiya |
| 2007 | Kairo | CB Ciudad Real | ligaxka | Al-Ahly | Mouloudia CDA | ligaxka | Metodista SBC |
| 2010 | Doha | CB Ciudad Real | 30-25 | Al-Sadd | Zamalek SC | 33-22 | Al Sadd Lebanon |
| 2011 | Doha | THW Kiel | 28-25 | CB Ciudad Real | Al Sadd | 28-23 | Zamalek SC |
| 2012 | Doha | Atletico de Madrid | 28-25 | THW Kiel | Al-Sadd | 32-26 | Zamalek SC |
| 2013 | Doha | FC Barcelona | 27-25 | HSV Hamburg | El Jaish SC | 27-20 | Étoile du Sahel |
| 2014 | Doha | FC Barcelona | 34-26 | Al-Sadd | SG Flensburg | 33-22 | El Jaish SC |
| 2015 | Doha | Füchse Berlin | 28-27 (luz) | MKB Veszprém | FC Barcelona | 30-20 | Sydney University |
| 2016 | Doha | Füchse Berlin | 29-28 | Paris Saint-Germain | Vive Targi Kielce | 36-25 | Al-Sadd |
| 2017 | Doha | FC Barcelona | 29-25 | Füchse Berlin | RK Vardar | 37-19 | Al-Sadd |
| 2018 | Doha | FC Barcelona | 29-24 | Füchse Berlin | Montpellier | 33-23 | Al-Sadd |
| 2019 | Ad-Damman | FC Barcelona | 34-32 | THW Kiel | RK Vardar | 30-26 | Al-Wehda |

## Garaipenak
### Klubeka

| Taldea | Garaipenak | Urteak |
| FC Barcelona | 5 | 2013, 2014, 2017, 2018, 2019 |
| CB Ciudad Real | 2 | 2007, 2010 |
| Füchse Berlin | 2 | 2015, 2016 |
| Balonmano Cantabria | 1 | 1997 |
| Al-Sadd | 1 | 2002 |
| THW Kiel | 1 | 2011 |
| Atletico de Madrid | 1 | 2012 |

### Herrialdeka

| Herrialdea | Irabazi | Bigarren | Hirugarren |
| Katalunia | 5 | 0 | 1 |
| Espainia | 4 | 1 | 0 |
| Alemania | 3 | 6 | 1 |
| Qatar | 1 | 2 | 0 |
| Egipto | 0 | 1 | 1 |
| Frantzia | 0 | 1 | 1 |
| Norvegia | 0 | 1 | 0 |
| Hungaria | 0 | 1 | 0 |
| Ipar Mazedonia | 0 | 0 | 2 |
| Hego Korea | 0 | 0 | 1 |
| Brasil | 0 | 0 | 1 |
| Aljeria | 0 | 0 | 1 |
| Libano | 0 | 0 | 1 |
| Polonia | 0 | 0 | 1 |

## Kanpo estekak

* Datuak: Q1151278
* Multimedia: IHF Super Globe / Q1151278
# Elisabet Neverskoa

Elisabet Neverskoa (1439ko abuztuaren 24a baino beranduago - 1483ko ekainaren 21a) Clevesko dukesa izan zen 1455tik hil zen arte Joanes I.a Cleves-Markekoarekin ezkondu eta gero. Cleves-Nevers etxeko matriarka zen, Neversko dukeen eta kondeen Cleves ildoko arbasoa. Lurraldearen oinordekoa izan zenez bere seme Engelberto Cleveskoak jaso zuen bere heriotzean.
Joanes II.a Neverskoaren eta Jacqueline d'Aillyren alabarik zaharrena zen. Elisabeten anairik gazteena bost ureterkin hil zenez eta bere aitak ez zuenez beste semerik izan, Nevers eta Euko konde bere alaba izendatu zuen. 1456ko apirilaren 22an bere bigarren mailako lehengusua zen Joanes I.a Cleveskoarekin ezkondu zen. Maria Borgoinakoa Adolfo I.a Cleveskoarekin ezkondu zenez Borgoinako etxea eta La Marckeko etxearen arteko aliantza sendoa eratu zen, ehun urtez iraungo zuena. Clevesko dukerriko lurraldeko ohiturak eta kudeaketa Borgoinaren parekoa izan zen garai horretan.
Adolfo Gueldersekoahil zenean ahizpa Katalina Gueldersekoak eta Maximiliano I.a Germaniako Erromatar Inperio Santukoak dukerriarne oinordetza eskatu zuten. Enperadorearen eskaria Maria Borgoinakoarekin ezkonduta zegoela egin zuen. Elisabeten senarra Gueldersera joan zen Enperadoraren eskaria babestera, Cleves bere esku utzita.
1483ko ekainaren 21ean hil zen, bere aita baino lehen. Nevers eta Eu oinordetza jaso zituen Engelberto semeak.
* Datuak: Q273723
* Multimedia: Elisabeth of Burgundy / Q273723
# Elisabet Portugalgoa

    Artikulu hau Espainiako erregina ezkontidea buruzkoa da; XIV. mendeko santuari gaitzat duena beste hau da: «Elisabet Portugalgoa (santua)»
Elisabet Portugalgoa (portugesez: Isabel de Portugal; Lisboa, 1503ko urriaren 24a - Toledo, 1539ko maiatzaren 1a) 1526-1539 bitartean Germaniako Erromatar Inperio Santuko enperatriz ezkontidea eta Espainiako erregina ezkontidea izan zen.

## Bizitza

Portugalgo Manuel I.aren eta Aragoiko Mariaren alaba zen. Espainiako Karlos I.arekin ezkondu zen, eta hura bidaietan zebilen bitartean Espainiako arazoak trebeki konpondu zituen. Portugalekin itun bat izenpetu zuen Moluka uharteak haiei emateko. Espainia eta Frantziaren arteko Cambraiko bakea (1529) izenpetu zedin ahaleginak egin zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/01/17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Isabel (D.) Arqnet.pt
* Datuak: Q331575
* Multimedia: Isabella of Portugal / Q331575
# Elisabet Printzesaren Lurraldea

Elisabet Printzesaren Lurraldea Antartikako eskualdea da, Australiar Lurralde Antartikoaren barnean dagoena. Bi ataletan banaturik dago:
* Ingrid Christensenen kostaldea, 73°35'E- 81°24'E
* Leopold eta Astriden kostaldea, 81°24'E - 87°43'E
Mendebaldean Amery izotz-hezia eta Mac. Robertsonen Lurraldea eta ekialdean Gilen II.aren Lurraldea ditu. 1931ko otsailaren 9an aurkitu zuten Sir Douglas Mawsonek zuzendutako espedizio batean eta orduan lau urte besterik ez zituen Elisabet Printzesaren izena eman zioten, gero Elisabet II.a izango zena.

## Erreferentziak

* ↑ Euskaltzaindia. (2012-10-18). 172. araua: Itsaslasterren izenak, itsasgune batzuen izenak eta Antartikako toponimia. (Noiz kontsultatua: 2013-06-01).

## Kanpo estekak

* Datuak: Q1753326
* Multimedia: Princess Elizabeth Land / Q1753326
# Elisabet Siziliakoa (Bavariako dukesa)

Elisabet Siziliakoa (1310 – Landshut, 1349ko martxoaren 21a) Siziliako printzesa izan zen, Siziliako dinastia aragoiarrekoa, eta Bavariako dukesa.

## Biografia

Federiko III.a Siziliakoaren eta Leonor Anjoukoaren alaba zen. Bere anaien artean Petri II.a Siziliakoa eta Manfredo Atenaskoa zeuden. Hil ondoren, Georgia Lanzari eman zioten bere titulua.
1328ko ekainaren 27an, Elisabet Eztebe II.a Bavariakoarekin ezkondu zen, Luis IV.a enperadorearen eta Beatriz Silesiakoaren semearekin. Hiru seme eta alaba bat izan zituzten.

## Genealogia

* Eztebe III.a Baers-Ingolstadtekoa (1413ko irailaren 1337-26, Niedchönfeld).
* Frederiko Bavariakoa (1339 - 1393ko abenduaren 4a, Budweis).
* Joan II.a Bavaria-Munichekoa (1341-1397).
* Agnes (1338. zk.), Jakue I.a Ziprekoarekin, c. 1356.
Haren bi seme-alaba Bavariako Duke izatera iritsi zen, eta haren alaba Agnes, Zipreko erregina. Bere biloba Elisabet Bavariakoa, Frantziako erregina izan zen Karlos VI.arekin egin zuen ezkontzagatik. Elisabeten seme-alaben artean Elisabet, Ingalaterrako Erregina; Katalina Valoikoa, Ingalaterrako erregina ere; Mikaela, Borgoinako dukesa eta Frantziako Karlos VII.a daude.
Zuhaitz genealogikoa :
Johann von Moosburg
Stephen III, Duke of Bavaria
Louis VII, Duke of Bavaria
Agnese di Baviera-Landshut
Isabeau Bavariakoa
Elisabeth von Bayern
Petri III.a Aragoikoa
Frederiko II.a Siziliakoa
Elisabet Bavariakoa (Brandenburgoko hauteslea)
Constance of Sicily
Frederiko Bavariakoa
Elisabet Siziliakoa (Bavariako dukesa)
Henry XVI, Duke of Bavaria
Karlos II.a Napolikoa
Leonor Anjoukoa (Siziliako erregina)
Magdalena von Bayern
Mary of Hungary
Ernest, Duke of Bavaria
William III, Duke of Bavaria
John II, Duke of Bavaria
Sophia of Bavaria
Johannes III. Grünwalder :

## Kanpo estekak

* Datuak: Q2010317
* Multimedia: Elisabeth of Sicily (1310–1349) / Q2010317
# Elisabet Nafarroakoa (argipena)

Elisabet Nafarroakoa izenez Nafarroako Erresumako zenbait erregina izenda daitezke, batzuen izenean beste dinastia-etxe batzuen erreferentzia ohikoa izan daitekeen arren:
* Elisabet Nafarroakoa (1395-1435) edo Elisabet Evreuxkoa.
* Elisabet Nafarroakoa (1513-1560) edo Elisabet Albretekoa.
* Elisabet Frantziakoa (1242-1271), Nafarroako erregina ezkontidea.
Bai eta ere, hainbat infanteren izena:
* Elisabet Nafarroakoa (moja), Karlos II.a Nafarroakoaren alaba.
* Elisabet Nafarroakoa (1395-1435), Karlos III.a Nafarroakoaren alaba.
* Elisabet Nafarroakoa (1513-1560), Katalina I.a Nafarroakoaren alaba.
* Elisabet Nafarroakoa edo Borboikoa (1602-1644), Henrike III.a Nafarroakoaren alaba, Espainiako erregina ezkontidea.
# Elisabet Portugalgoa (1292-1325)

Elisabet Portugalgoa (1292 — c. 1325) portugaldar noblea izan zen, Penela eta Mirandako andrea eta Bizkaiko jaurerriko andre ezkontidea izandakoa.
Elisabet Alfontso Portugalgoa infante eta Teresa Manuelaren alaba izan zen. Joan Harokoa ezkondu zuen. Bikoteak alaba bakarra izan zuen:
Historialariek 1325 inguruan hil zela uste dute, urte hartan senarrak Konstantze Manuel Villenakoa ezkontzeko saiaketa egin zuelako.

## Erreferentziak

* ↑ Llorente, Juan Antonio. (1807). Noticias históricas de las tres provincias vascongadas en que se procura investigar el estado civil antiguo de Alava, Guipúzcoa y Vizcaya, y el origen de sus fueros. 5 Madril: Imprenta Real, 190 or..
* Datuak: Q2837750
* Multimedia: Isabella of Portugal, Lady of Vizcaya / Q2837750
# Elisabet Portugalgoa (1428-1496)

    Artikulu hau Gaztelako erregina ezkontideari buruzkoa da; beste esanahietarako, ikus «Elisabet Portugalgoa».
Elisabet Portugalgoa (1428 – Arévalo, 1496ko abuztuaren 15a) Gaztelako erregina izan zen. Portugalgo Joan infantearen eta Elisabet de Barcelosen alaba. Joan II.aren bigarren emaztea, bi haur izan zituen: Elisabet I.a Katolikoa eta Alfontso infantea. Senarra hil zenean, Arevalora erretiratu eta bertan egon zen hil arte.

## Erreferentziak

* ↑ Lur entziklopedietatik hartua.
* Datuak: Q470403
* Multimedia: Isabella of Portugal, Queen of Castile / Q470403
# Elisabet Portugalgoa (santua)

    Artikulu hau santu katolikoari buruzkoa da; beste esanahietarako, ikus «Elisabet Aragoikoa».
Elisabet Aragoikoa edo Santa Elisabet Portugalgoa (Aljaferia jauregia, Zaragoza, 1271 – Estremoz, Alentejo, 1336ko uztailaren 4a) Portugalgo erregina ezkontidea zen.
Aragoiko Petri III.a Handiaren eta Suabiako Konstantzaren alaba. 1282an Dom Diniz Portugalgo erregearekin ezkondu zen. Portugalgo eta Kataluniako gorteen arteko harremanak hobetzen saiatu zen. Urbano VIII.ak kanonizatu zuen, 1625ean. Jaieguna, uztailaren 4an.

## Erreferentziak

* ↑ Lur entziklopedietatik hartua.
* ↑ Santos del día 4 de julio, santopedia.com
* Datuak: Q235857
* Multimedia: Elizabeth of Aragon, Queen of Portugal / Q235857
# Elisabet Stuart

Elisabet Stuart (Dunfermlineko jauregia, 1596ko abuztuaren 19a - Londres, 1662ko otsailaren 13a) Palatinatuko hautesle ezkontidea eta Bohemiako erregina ezkontidea izan zen.
Jakue I.a Ingalaterrakoa eta Ana Danimarkakoare alaba izan zen. 1613an Frederiko V.a Palatinatukoarekin ezkondu zen. Neguko Erregina bezala ezagutua izan zen, bere senarrak Bohemian negu batez bakarrik gobernatu zuelako. Protestanteen porrotaren ondoren, Frederiko eta Elisabet erbestera joan ziren familiarekin. Frederiko Hagan hil eta Ingalaterrako Estuardoen zaharberritzearen ondoren, Elisabet Londresera itzuli zen.
* Datuak: Q158252
* Multimedia: Elizabeth Stuart, Queen of Bohemia / Q158252
# Panguipulli

Panguipulli Txileko hegoaldeko komuna eta hiri bat da. Los Ríos eskualdeko Valdivia probintzian kokatuta dago. 2002ko erroldan, 33.273 biztanle zituen.

## Kanpo estekak

* (Gaztelaniaz) Panguipulliko udalaren webgunea.
* (Gaztelaniaz) Panguipulliko zerbitzu turistikoen webgune ofiziala
* Datuak: Q51076
* Multimedia: Panguipulli / Q51076
# Paniako antoxina

Paniako antoxina K.a. VII. mendeko antoxina edo pixide bat da, Italiako Chiusi herriko Paniako hilobian aurkitutakoa. Gaur egun Florentziako Museo Arkeologiko Nazionalean ikus daiteke.

## Deskribapena

Paniako antoxina etruriar artearen adibide garrantzitsuenetariko bat da. Boliz egina, honekin hiru dira ezaugarri antzeko artelaka: Chiusiko bat eta Cerveterikoa bestea. Antoxina 22 zm.ko alutera duren zilindro huts bat da. Kanpotik friso horizontalez apainduta dago; frisoen artean landareen apaindurez (palmondo-ostoak eta loto-loreak) ornitutako banda hestuak daude.
Goiko frisoan Odiseako bi mito jaso ziren: Scyllarekin izandako topaketa eta Polifemorengandik ihesa. Bigarren frisoan gerren inguruko eszenak ikusten dira: borrokalarien alde egitea, hoplitek negar egiten duten emakumeei egindako agurrak, zaldun bat, borrokalari bat hileta-dantza egiten. Hirugarren frisoan animaliak eta munstroak ikusten dira. Azkenekoan, asmatutako animaliak ikusten dira.
Aurreko aroko bolizko lanekin konparatuta Paniako antoxinarena ez da hain monumentala baina eszenek errealismo handiago erakusten dute.

## Bibliografia

* Ranuccio Bianchi Bandinelli & Mario Torelli, L'arte dell'antichità classica, Etruria-Roma, Utet, Turin, 1976.

## Kanpo loturak

* (Italieraz):Italiako Museo Digitala.
* Datuak: Q580263
* Multimedia: Situla della Pania / Q580263
# Panhelenismo

Panhelenismoa Balkanetako penintsularen eta Egeo itsasoaren ertzeko greziar herri guztiak, erlijio ortodoxokoak eta grezieraz mintzatzen direnak, nazio bakar batean biltzea helburu duen higikundea edo joera da. Panhelenismoak indar handia izan zuen XIX. mendean, baina 1921-22ko greziarren eta turkiarren arteko gerraren ondorioz Greziaren zabalkundea mantsotu egin zen eta panhelenismoak behera egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1780294
# Panguitch (Utah)

Panguitch Ameriketako Estatu Batuetako hiri bat da. Garfield konderrian kokatuta dago, Utah estatuan. 1.725 biztanle ditu, 7,385531 kilometro koadroko azaleran banatuta.

## Ikus, gainera

* Garfield konderria

## Kanpo estekak

* Datuak: Q129976
* Multimedia: Panguitch, Utah / Q129976
# Pangusión

Pangusión Valle de Tobalinako herria da, Burgosen. Espainiako Estatistika Institutuaren arabera, 2007an 38 biztanle zituen.

## Kanpo estekak

* Datuak: Q6059693
# Panhandle (Texas)

Panhandle Texasko herri bat da. Carson konderrian kokatua dago. 2010ean 2.452 biztanle zituen, 5,50 kilometro koadrotan banatuta.

## Ikus, gainera

* Carson konderria

## Kanpo estekak

* Datuak: Q972961
* Multimedia: Panhandle, Texas / Q972961
# Panheleniar Jokoak

Panheleniar Jokoak Antzinako Grezian ospatzen ziren, lau kirol jaialdi ezberdinen taldeari ematen zitzaion izena da. Lau kirol jaialdi hauak, honakoak ziren: Olinpiar Jokoak, Pitiar Jokoak, Nemear Jokoak eta Istmoar Jokoak. Olinpiar jokoak ziren garrantzitsu eta ospetsuenak, lau urtetik behin ospatuak Elisetik gertu, Zeus jainkoaren omenez. Pitiar Jokoak ere lau urtetik behin ospatzen ziren, Delfosetik gertu, Apolo jainkoaren omenez. Nemear Jokoak, hauek ere lau urtetik behin ospatuak, Nemean ospatzen ziren, Zeusen omenez. Istmoar Jokoak, Poseidonen omenez, Korinton ospatzen ziren, hauek ere lau urtetik behin.
Jokoak, Olinpiada bezala ezagutzen den lau urteko epe bakoitzean ospatzen ziren. Antzinako Grezian, olinpiada, denbora neurri bat zen. Epe honetan, ospatzen ziren lehenak, Olinpiar Jokoak ziren, lehen urtean ospatzen zirenak, bigarren urtean zehar, hilabete ezberdinetan, Nemear Jokoak eta Istmoar Jokoak ospatzen ziren, hirugarren urtean, Pitiar Jokoak, eta, laugarren urtean, berriz ospatzen ziren Istmoar eta Nemear Jokoak. Ondoren, zikloa errepikatu egiten zen, berriz Olinpiar Jokoekin hasiz. Honela, jokoak, atletak, guztietan parte hartzeko moduan antolatuta zeuden.
Parte hartzaileak greziar mundu osotik etor zitezkeen, baita Anatolia eta Espainiako greziar kolonietatik ere. Baina parte hartzaileek oso aberatsak izan behar zuten, entrenamendua, garraioa, ostatua eta ordaindu beharreko beste kontu batzuk ordaintzeko. Gainera, emakumeek eta greziarrak ez zirenek, azken kasu honetan, Neron erromatar enperadorea bezalako salbuespenekin, debekatuta zuten parte hartzea.
Joko bakoitzeko kirol nagusiak gurdi lasterketak, borroka olinpikoa, boxeoa, pankrationa, stadiona beste oinezko lasterketa batzuekin batera eta pentatloia ziren (hau, borroka, stadion, luzera jauzia, xabalina jaurtiketa eta disko jaurtiketa probez osatua). Gurdi lasterketetan izan ezik, gainontzeko probetan partehartzaileak biluzik zihoazen.
Olinpiar Jokoen idatzizko historia K.a. 776an hasten da, baina, benetan, askoz lehenago sortu ziren. Beste hiru jokoak K.a. VI. mendean sortu ziren.

## Kanpo estekak

* Datuak: Q508557
* Multimedia: Panhellenic Games / Q508557
# Pani cunzatu

Pani cunzatu (sizilierazko "ogi ondua", batzuetan italiera estandarrean pane cunzato) Siziliako ohiko kale-jana da. Bertako osagaiez betetako ogitartekoa da: primosale gazta siziliarra, tomateak, oreganoa edo antxoa xerrak dituena.

## Ezaugarriak

Pani cunzatu herri-sukaldaritzako errezeta bat da, erraz lortzeko osagai sinpleekin egiten dena. Ogitarteko hau garai zailetako bazkaria izaten zen, etxean ia ogirik, oliorik eta bestelako osagairik ez zegoenean.
Siziliako ogia da osagai nagusia, bitan ireki, eta alde batean antxoaz igurzten da, eta beste erdian tomatea xerratan, ahuntz-gazta birrindua eta oreganoa gehitu, gero oliba-olioz eta gatzez ondu bi zatiak itxi aurretik.

### Aldaerak

Pani cunzatuaren aldaera ugari daude, oinarrizko osagaiei beste batzuk gehituz.
Pani cunzatu eolianu, Eoliar uharteetan ohikoa dena, Salinako kaparrekin aberasten da eta datterini tomateak erabiltzen dira arrunten ordez; batzuetan olibak edo ricotta gazia ere gehitzen zaio.
Pani cunzatu missinesi, Messina inguruko eskualdean ohikoa, alberjiniak oliotan eta tomate lehorrak gehitzen zaizkio; eta batzuetan Tuma gazta erabiltzen da.

## Erreferentziak

* ↑ (Italieraz) PANE CUNZATO o condito ricetta originale Siciliana. (Noiz kontsultatua: 2022-09-18).
* ↑ (Italieraz) Rosaria. Pane cunzatu, l'originale ricetta siciliana. Fornelli di Sicilia (Noiz kontsultatua: 2022-09-18).
* ↑ (Italieraz) Ileana Pavone. Pane Cunzato, ingredienti e ricetta originale siciliana. Agrodolce (Noiz kontsultatua: 2022-09-18).
* ↑ (Italieraz) Tutto sul pane cunzatu siciliano: storia, ricetta originale e varianti. SicilyAddict (Noiz kontsultatua: 2022-09-18).
* ↑ (Italieraz) Pane cunzato: la ricetta originale siciliana del pani cunzatu. Cookist (Noiz kontsultatua: 2022-09-18).

## Kanpo estekak

* Datuak: Q114971907
# Panic! at the Disco

Panic! at the Disco pop rock musika talde estatubatuar bat da. Las Vegas hirian sortu zuten taldea 2004an Brendon Urie, Ryan Ross, Spencer Smith eta Brent Wilson lagunek. Taldearen osaketan aldaketa ugari eta gero, 2015etik Brendon Urie abeslaria da kide bakarra, Nicole Row (baxua), Mike Naran (gitarra) eta Dan Pawlovich (bateria) biretarako taldekide dituelarik. 2005an debutatu zuten disko merkatuan A Fever You Can't Sweat Out albumarekin: "I Write Sins Not Tragedies" abestiak lortutako entzuteari esker, platino hirukoitza ziurtatu zuen albumak Estatu Batuetan.

## Diskografia

* A Fever You Can't Sweat Out (2005)
* Pretty. Odd. (2008)
* Vices & Virtues (2011)
* Too Weird to Live, Too Rare to Die! (2013)
* Death of a Bachelor (2016)
* Pray for the Wicked (2018)

## Kanpo estekak

* Taldearen webgunea
* Datuak: Q277551
* Multimedia: Panic! at the Disco / Q277551
# Panguita

Panguita mineral bat da.

## Ezaugarriak

Panguita elementu kimiko mineralaren formula kimikoa hau da: ${\ce {(Ti,Al,Sc,Mg,Zr,Ca)1.8O3}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Panguite: Mineral information, data and localities.» www.mindat.org (Noiz kontsultatua: 12-05-2019).
# Elixabarriko mendatea

Elixabarriko mendatea Eskoriatzan (Gipuzkoa) dagoen mendate bat da, Elorretako Haitza, Aranguren eta Kurtzebarri mendirantz doan bidean dagoena.

## Igobideak

Mendate honen tontorrera igotzeko bi bide daude. Bata, Mendiolatik zuzenean doana. Bestea, berriz, Bolibar/Mendiola-Bolibar aldetik. Tontorrean, bi bideek bat egiten dute.

### Mendiolakoa 1

Bide hau, Areano nekazalturismo etxetik gertu dagoen bide batetik doa, harrizko monumentu baten ondoko bide batetatik. Hemendik, igotzen hasi behar da, bidegurutze batetara heltzen da. Bideetako bat, ezkerretara doa, bestea, eskuinetara. Ezkerrekoa hartzen da, eta, gorantz jarraituz Peñakulu edo Uriaga baserrira heltzen da. Hemen, eskuinetarantz hartu eta pinudi bat igaro behar da, berriz, handik metro gutxira, harrizko bidea hartzeko. Hemendik, gorantz jarraitu behar da, eta, laster, eskuinetarantz biratzen duen bihurgune bat dago. Toki honetatik aurrera, gorantz jarraitzea baino ez da.

### Mendiolakoa 2

Lehen aipaturiko bidegurutzean, eskuinetara doan bidea hartuz, hau, gorantz doa. Handik gutxira, goraxeago, ezkerretarantz hartu behar da. Eta, hemendik, aurrera segitu besterik ez dago, Mendiolatik doan lehenengo bidearekin bat egin arte.

### Mendiola-Bolibar

Bide honek, hasiera, Mendiolan du. Lehen aipaturiko bidegurutzean eskuinetara hartu, eta, gorago, ezkerretara hartu behar da. Baina, bidetxo hau hartu eta berehala, eskuinetarantz jo behar da, handik gutxira, etxe bakarti batetatik igaroz. Etxe hau eskuinetara utzita, gorantz jarraitu behar da, pinudi bat igaroz. Bide honen tontorrera iritsi ondoren, lautadatxo labur bat dago. Handik gutxira, ezkerretara, gorantz doan bide bat ikusiko da. Bide honi jarraiki, Elixabarrirantz heltzen da.

### Bolibar

Bide hau, Uretz izeneko bidegurutzean abiatzen da, Bolibarko elizaraino igotzen hasi baino metro batzuk lehenxeago dagoen bidegurutze batean. Bide hau, ezkerretarantz doa, eta igotzen hasi behar da. Handik gutxira, beste bidegurutze bat dago. Hemen, berriz ere, ezkerretara hartu behar da, Lizargarate lepora doana eskuinetara utziz. Hemendik, igotzen jarraitu behar da, tontorrean, pinudi bat ikusi arte. Pinudi honen ondotik, eskuinetara, pixkana-pixkana igotzen doan bide bat dago, eta hauxe da jarraitu behar dena. Bide honen amaieran, azken bidegurutze bat dago. Hemen, ezkerretara hartu behar da, aurreko bidearekin bat egin arte.

## Ondasun nabarmenak

* Ehiza babeslekua
* Iturria
* San Juan Portaletaña ermita

## Kanpo estekak

* Datuak: Q12256731
# Esmeraldas

Esmeraldas Brasilgo udalerri bat da, Minas Gerais estatuan kokatua. 85.594 biztanle ditu 909,679 km²ko eremuan.

## Ikus, gainera

* Minas Gerais

## Kanpo estekak

* Datuak: Q1791724
* Multimedia: Esmeraldas (Minas Gerais) / Q1791724
# Esmerine

Esmerine Kanadako ganbera-musika talde bat da, Bruce Cawdron, Rebecca Foon eta Saltlandek sortu zutena 2001ean.
Haien musikaren funtsa perkutsioa, biolontxeloa eta marinba da. Esmerineren estiloak musika klasiko minimalistaren eta ganbera musikaren ezaugarriekin bat egiten du.

## Erreferentziak

* ↑ https://web.archive.org/web/20140410111145/http://www.esmerine.com/info/
* Datuak: Q5398543
* Multimedia: Esmerine / Q5398543
# Esmokin

Esmokin edo smoking gau-ospakizun, sari banaketa, koktel eta ekitaldi sozial garrantzitsuetarako gizonezkoentzako etiketazko jantzi bat da, frakaren maila berberean dago, biekin batera tximeleta-begizta janzten da. Eskuarki, esmokin izenaz, jakaz gain ("afari-jaka" ere deitzen dena; ingelesez: dinner jacket), tximeleta-begizta, galtzak eta azpiko atorra zuria ere izendatzen dira.
Jatorriz, 1887an Erresuma Batuan agertu zen, eta 1889 aldera AEBetan, hortik gainontzeko hizkuntzetan ere, euren grafietara egokituz, ingelesezko jatorrizko smoking izenez deitzea.
James Bond pertsonaiari buruzko filmetan protagonistak ia beti jantzia eramaten du; hala ere, esmokina hoberen eta dotoreen eraman izan duen gizona izatearen ospea Cary Grant ingeles-estatubatuar antzezleak du.

## Erreferentziak

* ↑ «esmoquin» Zehazki - UPV/EHU (Noiz kontsultatua: 2023-03-07).

## Kanpo-estekak

* Datuak: Q4668625
* Multimedia: Tuxedoes / Q4668625